**Juris Neimanis** (1940. gada 8. jūnijs Rīga — 2016. gada 27. decembris Ventspils) bija Latvijas pedagogs un šahists.

Biogrāfija
----------

Dzimis Rīgā, bērnību un jaunību pavadījis Cēsu pusē. 1958. gadā pabeidzis Valmieras Pedagoģisko skolu, pēc tam neilgu laiku strādājis Ilūkstes vidusskolā. 1964. gadā absolvējis Latvijas Valsts Universitātesfiloloģijas fakultāti. Pēc augstskolas beigšanas sācis latviešu valodas un literatūras skolotāja darba gaitas Ventspilī. No 1971. gada strādājis Ventspils 4. vidusskolā, bet no 1983. līdz 1985. gadam bijis arī šīs skolas direktors. Vadījis skolas dramatisko kolektīvu un šaha nodarbības jaunākajās klasēs.

Šahu iemācījies spēlēt deviņu gadu vecumā. Bijis sporta meistarkandidāts šahā, daudzkārtējais Venstpils šaha čempions un šaha dzīves organizators, turklāt 1987. gadā pilsētas čempionātā uzvarējis ar simtprocentīgu rezultātu. Piedalījies 2002. gada Latvijas šaha čempionāta finālā. 
Latvijas komandu šaha čempionātu laureāts Ventspils pilsētas komandas sastāvā:

* 2002. gads — 3. vieta;
* 2010. gads — 2. vieta.

Nodarbojies arī ar korespondencšahu. Līdz mūža beigām piedalījies dažādos vietējos un senioru šaha turnīros, bet Latvijas 9. senioru korespondencšaha čempionātā (2004-2006) izcīnījis bronzas medaļu.

Piemiņas turnīrs
----------------

2017. gada 29. jūlijā Ventspilī notika Jura Neimaņa pirmais piemiņas turnīrs ātrajā šahā. 50 dalībnieku konkurencē tajā uzvaru izcīnīja liepājnieks Ivars Bērziņš. 2018. gada 28. - 29. jūlijā Ventspilī notika Jura Neimaņa otrais piemiņas turnīrs, kas vienlaicīgi bija atklātais Latvijas čempionāts ātrajā šahā. 39 dalībnieku konkurencē tajā uzvaru izcīnīja ASV lielmeistare Anna Zatonskiha, bet par Latvijas čempioniem ātrajā šahā kļuva Matīss Mustaps un Laura Rogule. 2019. gada 27. - 28. jūlijā Ventspilī notika Jura Neimaņa trešais piemiņas turnīrs, kas vienlaicīgi bija atklātais Ventspils čempionāts ātrajā šahā. 43 dalībnieku konkurencē tajā uzvaru izcīnīja starptautiskais meistars Rolands Bērziņš. 2020. gada 25. - 26. jūlijā Ventspilī notika Jura Neimaņa ceturtais piemiņas turnīrs, kas vienlaicīgi bija atklātais Latvijas čempionāts ātrajā šahā. 70 dalībnieku konkurencē, kas pārstāvēja piecas valstis, tajā uzvaru izcīnīja Vācijas lielmeistars Daniels Fridmans, bet par Latvijas čempioniem ātrajā šahā kļuva Normunds Miezis un Dana Reizniece-Ozola. 2021. gada 31. jūlijā un 1. augustā Ventspilī notika Jura Neimaņa piektais piemiņas turnīrs, kas vienlaicīgi bija atklātais Latvijas čempionāts ātrajā šahā. 49 dalībnieku konkurencē, kas pārstāvēja piecas valstis, uzvaru izcīnīja un par Latvijas čempioniem ātrajā šahā kļuva Matīss Mustaps un Renāte Vidruska. 2022. gada 30. un 31. jūlijā Ventspilī notika Jura Neimaņa sestais piemiņas turnīrs, kas vienlaicīgi bija atklātais Latvijas čempionāts ātrajā šahā. 57 dalībnieku konkurencē, kas pārstāvēja četras valstis, par Latvijas čempioniem ātrajā šahā kļuva Nikolajs Krilovs un Jūlija Gorožankina. 2023. gada 29. un 30. jūlijā Ventspilī notika Jura Neimaņa septītais piemiņas turnīrs, kas vienlaicīgi bija atklātais Latvijas čempionāts ātrajā šahā. 66 dalībnieku konkurencē, kas pārstāvēja sešas valstis, par Latvijas čempioniem ātrajā šahā kļuva Guntars Antoms un Laura Rogule.

### Piemiņas turnīru uzvarētāji

* I - 2017. gads - Ivars Bērziņš
* II - 2018. gads - Anna Zatonskiha
* III - 2019. gads - Rolands Bērziņš
* IV - 2020. gads - Daniels Fridmans
* V - 2021. gads - Matīss Mustaps
* VI - 2022. gads - Nikolajs Krilovs
* VII - 2023. gads - Guntars Antoms

Atsauces
--------

1. ↑  Juris Neimanis – Ventspils 4. vidusskolas pedagogs[novecojusi saite]
2. ↑  Mūžībā devies pazīstamais Ventspils šaha treneris, skolotājs Juris Neimanis
3. ↑  9. Latvian Senior Championship
4. ↑  Rēzeknē labākais Guntis Jankovskis, Ventspilī pārsteidz Ivars Bērziņš
5. ↑  Latvian 2018 Rapid Chess Championship 28.-29.07. Ventspils II Juris Neimanis memorial
6. ↑  Turnīrā uzvar Zatonskiha, bet par čempioniem kļūst Mustaps un Rogule
7. ↑  Ventspils Rapid Chess Championship 2019 III Juris Neimanis memorial
8. ↑  Ar divu dienu ātrā šaha turnīru Ventspilī atkal godina Jura Neimaņa piemiņu
9. ↑  Latvian Rapid Chess Championship 2020 IV Ventspils Juris Neimanis memorial
10. ↑  Latvijas čempionātā rapidā Ventspilī uzvar Matīss Mustaps un Renāte Vidruska
11. ↑  Latvian Rapid Chess Championship 2022 VI Ventspils Juris Neimanis memorial
12. ↑  Latvijas šahā jauni čempioni – Krilovs un Gorožankina
13. ↑  Latvian Rapid Chess Championship 2023 VII Ventspils Juris Neimanis memorial
14. ↑  Par Latvijas čempioniem rapidā kļūst Antoms un Rogule

Literatūra
----------

* Encyclopedia of Latvian chessplayers : 1900-2000 / compiled by Val Zemitis ; editors, J. Vitomskis ... [et al. ]. [ASV : b. n.], 2009 2 sēj. : il. portr. ; 29 cm.

Ārējās saites
-------------

* Šahista profils chesstempo.com mājaslapā (angliski)
* Juris Neimanis[novecojusi saite] šahista profils vietnē chess-db.com